CELEX: 62009CN0111
Language: lv
Date: 2009-03-23 00:00:00
Title: lieta C-111/09: Lūgums sniegt prejudiciālu nolēmumu — izteikts ar Okresním soudem v Chebu (Čehijas Republika) 2009. gada 23. marta rīkojumu — Česká podnikatelská pojišťovna, a.s., Vienna Insurance Group/Michal Bilas

20.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 141/25
            
         Lūgums sniegt prejudiciālu nolēmumu — izteikts ar Okresním soudem v Chebu (Čehijas Republika) 2009. gada 23. marta rīkojumu — Česká podnikatelská pojišťovna, a.s., Vienna Insurance Group/Michal Bilas
   (lieta C-111/09)
   2009/C 141/45
   Tiesvedības valoda — čehu
   
      Iesniedzējtiesa
   
   Okresním soudem v Chebu
   
      Lietas dalībnieki pamata procesā
   
   Prasītāja: Česká podnikatelská pojišťovna, a.s., Vienna Insurance Group
   Atbildētājs: Michal Bilas
   
      Prejudiciālie jautājumi
   
   
               1)
            
            
               Vai Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (turpmāk tekstā — “Regula”) (1) 26. pants ir jāinterpretē tādējādi, ka ar to, ja atbildētājs piedalās lietas izskatīšanā, nav atļauts tiesai pārskatīt savu starptautisko jurisdikciju pat tad, ja lieta atbilstoši Regulas 3. iedaļai ir pakļauta noteikumiem par obligāto jurisdikciju un prasības pieteikums ir iesniegts pretēji šiem noteikumiem?
            
         
               2)
            
            
               Vai atbildētājs ar savu piedalīšanos lietas izskatīšanā var radīt Tiesas starptautisko jurisdikciju Regulas 24. panta izpratnē pat tad, ja lieta atbilstoši Regulas 3. iedaļai ir pakļauta noteikumiem par obligāto jurisdikciju un prasības pieteikums ir iesniegts pretēji šiem noteikumiem?
            
         
               3)
            
            
               Ja atbilde uz 2. jautājumu ir noliedzoša, vai tas, ka atbildētājs piedalās lietas izskatīšanā tiesā, kurai citādi saskaņā ar Regulu nav jurisdikcijas lietā par attiecīgo apdrošināšanu, Regulas 13. panta 1. punkta izpratnē ir uzskatāms par vienošanos attiecībā uz jurisdikciju?
            
         
      (1)  OV 2001 L 12, 16.01.2001, 1. lpp.